SEBUAH SIRI ASLI NETFLIX
CLAUDIA DAN PERPISAHAN MENDUKAKAN
Ada orang obses dengan kopi.
Mereka perlu AeroPress, tepat-tepat setengah inci buih,
atau wajib ada biji kopi yang sudah dihadam
oleh seekor luwak atau apa.
Tapi kalau di rumah saya, nenek saya lebih suka teh.
Antara amalan kesukaannya.
Dia pula orang kesukaan saya di seluruh dunia
jadi saya sedang belajar untuk buat teh dengan kaedah tradisional Jepun.
Seperti mana-mana kaedah tradisional,
ia nampak mudah tapi sebenarnya ia agak rumit,
sama macam nenek juga.
Buat balik.
Apa? Tapi dah betul.
Kamu tak panaskan cawan dulu.
Rasa sejuk tak?
Rasa tak penting. Buat yang penting.
Penting sebab kamu mesti tunjuk kamu hormati tetamu.
Panas, segar.
Rasanya sama saja.
Sedap. Bagus.
Bukan rasa sedap yang penting, Claudia sayang.
Tapi mesti buat dengan betul.
Nenek diserang angin ahmar tahun lepas.
Ayatnya tersekat-sekat dan kadang-kadang dia kebingungan
tapi dia takkan lupa panaskan cawan.
Dia juga ahli keluarga saya yang paling tak suka mengecam.
…tapi seminar itu…
Ini yang paling suka mengecam.
…sebagai bengkel untuk belajar IDE bagi AR.
Hai, nenek. Hei, Claudia.
Kakak saya biasa kacau saya lepak dengan nenek.
Yang tak biasanya,
Ashley Wyeth, gadis paling bergaya, masih berkawan dengan dia.
Kami nak naik atas untuk buat Python.
Kod Python. Bukan ular sawa.
Okey. Naik.
Sekejap lagi, Claudia akan bawakan teh istimewa.
Baguslah. Terima kasih.
Ya, sudah tentu.
Saya kena bawa kepada kakak?
Saya bukan orang gaji.
Kenapa dia tak belajar buat sendiri?
Sebab kamu belajar buat untuk seluruh keluarga.
Jangan lupa panaskan cawan dulu.
Nenek! Semua okey?
Ya. Okey.
Teruskan. Teruskan melukis.
Nenek pergi sekarang.
Nanti kacau ilham kamu.
Okey. Selamat malam, nenek.
Selamat tinggal, Claudia sayang.
Saya melukis, kakak kacau saya, nenek datang ucap selamat malam.
Malam itu macam malam-malam lain.
Rupanya tidak.
Itulah resam kehidupan.
Kita tak tahu bila ia akan berubah.
Mak?
Claudia. Kamu dah bangun.
Bagus.
Kami tak nak kejutkan kamu.
Kenapa ini?
Nak panggil Janine? Beritahu mereka sekali?
Beritahu apa?
Sayang.
Nenek meninggal dalam tidur semalam.
Tapi… saya baru buat teh dengan dia semalam.
Dia okey saja.
- Dia dah 85 tahun. - Habis?
- Banyak kena angin ahmar. - Baru satu.
- Itu kesan sampingan. - Diam.
Tolonglah.
Dia ada masalah kesihatan.
Tapi dia meninggal dengan tenang atas katil sendiri.
Sudah tiba ajalnya.
Kita tak mampu minta apa-apa lagi.
Dia dapat hidup selama ini pun sudah cukup baik.
Mak ayah saya cakap benda-benda biasa bila ada kematian.
Hidupnya lama…
Hanya penyejuk hati tapi tak berkesan pun.
…dan memuaskan.
Sekadar bunyi yang mengisi udara sedangkan kita rasa mahu meraung.
Tapi satu ayat menarik perhatian saya.
Nampaknya dia dah merancang awal.
Mereka kata dia pesan balang abu dari Jepun berbulan lalu.
Dia mahu semuanya dibuat dengan cara lama.
Pengebumian dia beberapa hari lagi.
Sehingga itu, tiada pelawat dibenarkan ke rumah
bagi menghormati tradisi Buddha.
Okey, sayang?
Kemudian mak mula cakap dengan ayah tentang sijil kematian dan pengumuman.
Tapi saya pula hanya dapat fikir seumur hidup saya di sini,
seorang diri,
dalam rumah tanpa nenek saya.
Saya tak mampu buat itu. Belum lagi.
Mak saya kata awak boleh duduk selama mana awak suka.
Awak bertenang saja di sini.
Rehat, tengok TV, buatlah apa saja.
Terima kasih. Saya gembira dapat keluar rumah.
Saya pun takkan kacau mak ayah saya.
Banyak benda perlu dibuat. Jadi…
Macam tak percaya.
Bila moyang saya meninggal, saya sedih
tapi dia tinggal di rumah warga emas,
tenung dinding dan minum Sprite Zero saja.
Nenek awak masih kuat.
Tiada apa yang kekal.
Claudia. Bagaimana keadaan awak?
Saya okey.
Takziah.
Duduk sini selama mana awak mahu.
- Saya dah kata. - Bagus.
Nak kami buat apa? Boleh saya hantar makanan?
Saya boleh pesan makanan sedap dari Zabar's.
Semua itu tak boleh dibuat sebelum pengebumian.
Mak, dia dah kata. Mesti tunggu upacara dulu.
Sekarang waktu berkabung.
- Nak pergi gedung? - Gedung?
Maksud awak, di Stamford?
Saya tahu macam pelik tapi saya nak cuba alihkan perhatian.
Saya pun sama.
Ada kiosk Glossier baru di Nordstrom
dan selepas itu kita makan ais krim yogurt Forty Carrots.
Saya boleh tindik telinga sekali di Piercing Pagoda
sementara semua orang tak perasan?
Tak boleh.
Sempat lagi, ya?
Saya cuba hilangkan kesedihan dengan produk kecantikan
dan ais krim mahal. Apa masalahnya?
Saya ada 80 tahun lagi untuk menangisi nenek.
Sementara itu, saya cuma mahu semuanya rasa macam biasa saja.
Awak buat kumpulan sokongan?
Rumah Claudia tak boleh terima tetamu
jadi perjumpaan dibuat di sini.
Saya nak cuba buat macam bilik dia.
Dia selalu sembunyikan makanan ringan.
Biar saya buat.
Sorok betul-betul depan mata. Tiada siapa akan sedar.
Kelab Baby Sitter, ini Dawn Schafer. Pegawai Ganti.
Hei! Masuklah.
Sila duduk.
Gula-gula gumi.
Tiada siapa sedar, ya?
Kadang-kadang awak lupa saya baru lapan tahun.
Yalah.
- Ada orang akan telefon tak? - Klien ada nombor saya.
Lagipun Claud yang mahukan ini.
Dia suruh teruskan perjumpaan. Dia nak semuanya normal.
Tak sangka nenek dia dah tak ada.
Tak sempat ucap selamat tinggal.
Tak apa, menangis puas-puas.
Lebih menyihatkan. Toksin keluar. Endorfin meningkat.
Kenapa ini? Ada orang meninggal?
Saya tahu. Saya patut pujuk awak.
Tak apa. Awak boleh pujuk saya dengan buat biasa saja.
Tapi nenek awak…
Anggap ini perjumpaan biasa.
Kristy, tolong mulakan perjumpaan. Boleh?
Okey.
Perjumpaan kini bersidang.
Baik.
Stacey. Apa status duit bendahari?
Okey saja.
Bagus.
Kita ada klien baru?
Tak ada sejak perjumpaan terakhir.
Ada sesiapa mahu kata apa-apa?
Saya nak cukur kaki. Tapi mak saya kata kalau mula cukur awal,
bulunya akan tumbuh lebih tebal.
Jadi saya tak jadi cukur.
Sangat membantu. Terima kasih.
Saya mimpi nenek Claudia semalam.
Karen, diamlah.
Dia pakai gaun putih.
Bukan macam hantu. Macam pengantin.
Dia kata dia jumpa roh moyang saya, Ben Brewer
dan sekarang mereka bercinta dan akan berkahwin.
Mungkin mereka akan menghantui loteng kami
dan awak boleh lawat dia.
- Saya dan Stacey nak balik. - Ya?
Tak ada orang telefon pun. Saya pun…
Saya tak nak cakap tentang ini.
Saya tak nak orang tengok saya dengan kasihan.
Saya ada banyak kerja sekolah yang ketinggalan.
Claud, tunggu.
Biar dia pergi.
Dia belum bersedia untuk menerima hakikat dunia roh.
Nak main permainan papan?
Nak bawa naik majalah Vogue tahun 90-an mak awak?
Bolehlah.
Atau kita lekat kertas dinding vintaj
di almari baju awak.
Mak awak beri potong tak?
Rasanya tak. Mak saya simpan semua itu sejak kolej.
Atau kita bakar sesuatu? Biskut?
Paras gula saya tak tentu arah.
Mesti ada sesuatu kita boleh buat.
Kita boleh bercakap.
Saya dah agak dia akan kata itu.
Tapi nak cakap apa lagi?
Nenek dah tak ada. Saya takkan balik selagi dia tak balik.
Tapi dia takkan balik lagi
jadi saya tak nak masuk rumah saya lagi.
Claudia, sayang, ayah awak telefon.
Upacara pengebumian esok.
Saya tahu.
Mak awak ada belikan baju.
Saya rasa dia nak awak balik untuk cuba jika muat atau tak.
Mesti muat.
Awak pasti?
Tak apalah, kalau tak muat pun, bukannya ada masa nak tukar.
Saya cuma nak satu malam lagi. Satu malam sebelum semuanya jadi nyata.
Indah betul tadi.
Betul. Saya rasa macam dia dekat lagi.
Tapi bukan saya. Saya tak ada perasaan.
Itu koden, kiriman wang perkabungan yang dihantar keluarga dan kawan-kawan.
Sekarang mak saya perlu balas
dan pulangkan setiap kiriman. Dengan setiap pemulangan,
secebis diri nenek akan kekal sebagai memori mereka.
Saya nak balik ke rumah Stacey.
Stacey sudah boleh datang sini.
Kalau kamu mahu.
Kawan kamu juga.
Ya, tapi saya rasa
saya alah dengan bunga-bunga ini.
Kamu tak pernah bersin sebab bunga sebelum ini.
- Kakak ada ubat… - Tak apa.
Saya tak nak ada di sini sekarang saja.
Sebab bunga-bunga itu?
Saya cuma tak nak.
Boleh saya pergi?
Tolonglah.
Kalau kamu mahu.
Kadang-kadang kita tahu kita buat benda salah
tapi kita buat juga untuk puaskan hati kita.
Macam mengopek kulit kering.
Jadi malam itu, saya pergi balik ke rumah Stacey dan makan snek manis.
Saya dah mula guna cip coklat gelap
sebab rasanya lebih sedap,
tapi rupanya kandungan gulanya lebih rendah daripada kismis.
Terapi coklat sama bagus dengan terapi beli-belah.
Atau terapi sebenar.
- Awak patut dah lama balik. - Saya ada mesyuarat.
Ini bukan masa sesuai.
- Habis bila, Edward? - Entah.
Sudah lama macam ini.
Pejabat ayah dapat klien baru.
Ini berlaku setiap kali dia balik, itu pun dah jarang-jarang.
Awak tentu tak selesa bermalam di sini.
Awak nak cakap dengan saya?
Nak cakap apa lagi?
Saya faham itu.
Saya juga sedar saya patut balik dan bersemuka keluarga saya.
Mungkin.
Tapi semakin saya mendekati rumah, saya bayangkan saya berjalan masuk.
Sunyi. Sepi.
Nenek tak ada untuk tanya khabar saya, puji lukisan saya
atau betulkan saya semasa saya salah buat teh istimewa itu.
"Selamat tinggal, Claudia sayang" adalah kata-kata terakhir dia kepada saya.
Janine, mari makan.
Selamat tinggal.
Dia sudah bersedia.
Tapi saya masih belum.
Ayah awak kata mak awak kedengaran sedih.
Kita semua sedih. Awak pun sama, bukan?
Ya.
Mujur saya datang. Kita boleh saling memujuk.
Saya akan duduk beberapa hari dan rombak balik bilik awak.
Mungkin kita boleh tampal kertas dinding baru.
Atau saya lukis dengan stensil. Buat gaya art nouveau.
Saya suka bilik sekarang.
Okey. Jadi kita lepak sajalah.
Tapi susunan warna kusyen itu salah.
- Claudia… - Kita letak warna primer dulu.
Bukan, letak warna sejuk dulu…
Warna kontras! Itu lebih cantik.
Hei.
Maaf. Saya nak cuba panggil awak.
Tolonglah dengar, jangan halang diri awak daripada bersedih.
Saya tak nak rasa sedih. Kesedihan saya menyakitkan.
- Rasa macam… - Macam apa?
Rasa macam dada saya nak pecah!
Rasa macam tak boleh bernafas.
Macam semuanya dah berakhir dan tiada siapa…
Tiada siapa faham.
Saya faham.
Mak awak meninggal semasa awak bayi lagi.
Ya, tapi ayah saya bukan bayi.
Bertahun-tahun dia memendam sedih.
Jiwa dia jadi lumpuh, dia hampir buat saya lumpuh juga.
- Ingat kes tocang itu? - Mestilah.
Tahu tak apa. Tapi akhirnya dia luahkannya.
Mula bercerita tentang mak saya.
Meneruskan hidup.
Sekarang saya berani cakap akhirnya dia sudah okey.
Sakit.
Saya tahu.
Tapi itu perlu.
Awak ingat jatuh palang semasa Gred 3 dan pergelangan tangan awak patah?
Rasanya saya pengsan semasa itu.
Saya nampak.
Saya ingat awak menangis dan meraung sakit
dan awak asyik jerit awak takkan dapat melukis lagi.
Kalau awak biarkannya saja, mungkin itu akan jadi.
Tapi mak awak datang dan bawa awak ke hospital.
Mereka betulkan tulang awak dan simenkannya.
Sebab itu ia sembuh elok.
Lebih kuat.
Sekarang kita boleh mengenangnya.
Siap boleh senyum lagi.
Sama dengan kesedihan.
Awak mesti hadapinya agar ia boleh berlalu.
Baru awak jadi lebih kuat.
Sebahagian diri saya hanya mahu mengangguk dan lari ke rumah kawan lain.
Tapi dah terlalu lewat untuk ke rumah Kristy.
Lagipun jauh dalam hati, saya tahu cakap Mary Anne betul.
Saya perlu balik.
Saya mesti masuk rumah itu dan hadapi kesedihan saya.
Hai, Claud.
Kakak buat apa?
Tengok barang kemas nenek.
Jangan terkejut.
Mak kata boleh.
Nenek ada hadiahkan barang untuk kita.
Ini untuk kamu, Claudia.
Saya balik sebab nak berhadapan kesedihan saya
tapi kakak pula curi barang dia?
Kami bukan curi pun.
- Dia nenek kakak juga. - Habis kenapa dia ada?
Saya naik atas dulu, ya?
Kamu tak boleh cakap dengan dia begitu.
Dia pun tak boleh geledah barang nenek macam di pasar karat!
Kamu dah gila apa? Kamu tak tahu apa jadi di sini.
Kamu tak hadap mak dan ayah. Kamu lari saja!
Kakak yang kena hadap mereka.
Cuba bantu mereka. Tapi ia amat sukar.
Mak sampai kaku. Ayah habiskan masa untuk memujuk dia.
Ashley saja yang ada untuk pujuk kakak.
Habis kakak serah barang kemas nenek untuk balas budi?
Bukan sebab balas budi! Kakak sayang dia!
Dia teman wanita kakak, Claudia.
Saya…
Saya tak tahu pun.
Masih baru lagi.
Nenek dah tahu beberapa minggu lalu sebab dia ambil perhatian.
Dia tanya kakak, kakak beri jawapan jujur.
Itu buat nenek gembira.
Dia terus nak beri hadiah.
Nenek memang…
romantik orangnya.
Ya. Memang pun.
Kakak dah lama mahu beritahu mak dan ayah
tapi kakak masih tak jumpa masa yang sesuai.
Kemudian, nenek pula…
Meninggal.
Nenek meninggal.
Atuk beri ini kepada nenek semasa mereka mula bersama.
Kalau tak silap, dia menang ini di pesta.
Nenek nak beri ini kepada Ashley?
Tapi kakak takkan beri kepada dia kalau kamu tak bagi.
Beri sajalah.
Atuk sayangkan nenek dan kakak pun sayangkan Ashley.
Macam turunkan hadiah.
Macam koden, tapi dengan cinta.
Kakak sangat rindukan dia.
Saya pun sama, kakak.
Saya pun.
Nenek saja yang selalu menyatukan kami.
Kami kepunyaan nenek dan nenek kepunyaan kami.
Tapi sekarang kami hanya ada sesama sendiri.
Tugas saya kini adalah menyatukan kami semula
dengan tali,
dan tradisi,
dan rasa kasih.
Dah terbiasa. Maaf.
Ini bukan perjumpaan kelab.
Ya, sampai pukul lima saja.
Kristy, duduk.
Maaf.
Maaf mengganggu, tapi kami dapat jemputan.
Ya. Silakan masuk.
Kami pun.
Selamat datang ke bilik saya.
Kami tak pernah masuk sini semasa kawan-kawan kamu ada.
Mak ayah boleh saja masuk. Asalkan ketuk dulu.
Awak semua dah dapat sampul.
Jadi awak tahu saya jemput untuk bercakap tentang nenek.
Untuk mengenang dia. Tapi sebelum itu, saya jamukan sesuatu.
Ho Hos?
Teh.
Sempurna sekali.
Ingat tak semasa nenek pergi bar motosikal?
Macam bar Hell's Angels?
Hari itu hari jadi dia dan dia nak pergi
sebuah restoran Jepun sejam perjalanan dari sini.
Tapi kami bertolak lambat dan ayah sesat…
GPS yang sesat.
Akhirnya kami sampai.
Tapi ia dah tutup.
Kami kelaparan.
Jadi ayah masuk bar terpencil mana entah di tengah lebuh raya yang kata ada piza.
Bukan restoran keluarga,
apatah lagi keluarga Asia.
Semua orang tenung kami. Kami duduk tengah pandangan tajam mereka.
Piza sampai.
Nenek gigit semulut,
dia berdiri
dan terus laung sampai satu bar dengar,
"Makanan Jepun paling sedap di dunia!"
Dulu saya pernah naik kereta dengan nenek
dan kami tersangkut belakang ambulans
dan dia pergi kejar ambulans itu.
Ia memecut. Kami pun memecut. Kami ikut sampai ia berhenti depan rumah.
Itu akibatnya bila kita nak cuba baiki bumbung sendiri.
Saya suka sebab dia selalu luangkan masa bercakap tentang mak saya.
Perbualan mereka dulu.
Malah dia tolong pilih nama saya.
Awak dinamakan sempena nenek saudara awak.
Ya, tapi dia yang tolong pilih. Sama ada ini atau Linda.
- Linda? - Dia tak ada rupa Linda.
Betul.
Dia selalu alu-alukan saya.
Awak memang dialu-alukan.
Adik tiri saya, Karen
rasa nenek Claudia bercinta dengan moyang dia,
Ben Brewer, dalam syurga.
Baguslah.
Ayah saya pun dah lama meninggal. Biar dia seronok sikit.
Tapi atuk pun ada di syurga.
Alamak, cinta tiga segi!
Kalaulah saya boleh kata hari itu mengubati rindu saya.
Sejujurnya, saya akan rindukan dia sampai bila-bila.
Tapi ia buat saya sedar rasa rindu itu sendiri adalah ubat.
Sebab selagi saya rindukan dia, dia akan tetap bersama saya.
BERDASARKAN SIRI NOVEL ANN M. MARTIN
Terjemahan sari kata oleh Nursyazela